Numsa eis Comair-hoof se kop | Maroela Media
Glenn Orsmond, uitvoerende hoof van Comair (Foto: Comair)
Die National Union of Metalworkers of South Africa (Numsa), die meerderheidvakbond by Comair, sal Dinsdag na die maatskappy se kantoor opruk om die afdanking van die uitvoerende hoof, Glenn Orsmond, te eis.
Phakamile Hlubi-Majola, woordvoerder van die vakbond, sê sy lede is keelvol dat Comair wins voor mense plaas. "Hul hebsug het nou daartoe gelei dat die Burgerlugvaartowerheid (BLO) die lugdiens se bedryfslisensie onbepaald opgeskort het weens kommer oor veiligheidskwessies. Glenn Orsmond se drastiese kostebesnoeiingsmaatreëls het beteken dat die arbeidsmag oorwerk en onderbetaal is. Die veiligheidstandaarde is in gevaar gestel."
Hlubi-Majola sê indien Orsmond in sy amp bly, sal daar nie 'n lugdiens oorbly om te verdedig nie. "Minstens 1 300 werkers sal hul werk verloor. Ons eis sy afdanking sodat die lugdiens 'n kans het op oorlewing."
Numsa eis dat die raad iemand sal aanstel wat 'n duidelike strategie het om die lugdiens oor die langtermyn om te draai en wat beslissend kan ingryp om veiligheid te verbeter en seker te maak dat die BLO weer die lisensie herstel.
Aag Numsa – Koop comair dan kan julle mos die base piek man !!
Numsa stuur jou lede SAL toe daar vloei die geld Julle hou mos van chaos
Het NUMSA ooit SAL kaders se koppe ge-eis?
As daar nie wins is nie kan hulle nie bestaan nie, somme het seker ook nooit vir jou sin gemaak nie. Dis hoekom alles plat val wat julle aan vat.